b'\n_START_ARTICLE_\nFK Banat Zrenjanin\n_START_SECTION_\nPovijest\n_START_PARAGRAPH_\nKlub je osnovan 2006. godine. Igrao je na stadionu Kara\xc4\x91or\xc4\x91ev park koji mo\xc5\xbee primiti 18.700 gledatelja. U posljednjoj sezoni (2015./16.) igrao je u Srpskoj ligi Vojvodina. Najve\xc4\x87e uspjehe klub je ostvario u srbijanskom nogometnom kupu, kada je u dva navrata do\xc5\xa1ao do poluzavr\xc5\xa1nice._NEWLINE_Klub je nastao spajanjem FK Budu\xc4\x87nost iz Banatskog Dvora i Proletera iz Zrenjanina. Spajanje je obavljeno 25. sije\xc4\x8dnja 2006. U sezoni 2015./16. klub je ka\xc5\xbenjen oduzimanjem 6 bodova, te je tu sezonu zavr\xc5\xa1io na pretposljednjem mjestu, ispadaju\xc4\x87i iz Srpske lige Vojvodina. Pred sam po\xc4\x8detak sezone 2016./17. klub je odustao od natjecanja u Vojvo\xc4\x91anskoj ligi Istok, te se od tada nije vi\xc5\xa1e ni natjecao.'